बोर्ड के विद्यार्थियों को आशीर्वाद देकर दी विदाई
रजतनगर स्थित श्रीगणेश विद्या मंदिर स्कूल में रविवार को बोर्ड आठवीं और दसवीं कक्षा का आशीर्वाद समारोह का आयोजन संस्थापक शंकरलाल जोशी की अध्यक्षता में किया गया। कार्यक्रम में शाला व्यवस्थापक अशोक जोशी और शिक्षकों ने विद्यार्थियों काे मार्गदर्शन दिया। समारोह में अशोक जोशी ने विद्यार्थियों को परीक्षा पूर्व, परीक्षा के दौरान और परीक्षा के बाद क्रियाकलापों के बारे में समझाते हुए बेहतर अंक लाने, तनाव कम करने के टिप्स दिए। प्रधानाचार्य दिनेश जोशी ने बताया कि कार्यक्रम में उपस्थित अध्यापकों तथा विद्यार्थियों ने अपने विचार प्रस्तुत किए। समारोह में प्रियंक जोशी, महादेव सिंह, आनंदीलाल, ममता सोलंकी, गगन जोशी, हेमंत परिहार, कमलेश व्यास, विकेश जोशी तरुण जोशी समेत कई जने मौजूद थे।
hin_Deva hin_Deva